l-Ministru tal-Ekonomija, Investiment u Intraprizi Żgħar, Chris Cardona, qal li minn Marzu ‘ l hawn l-impjiegi full-time żdiedu bi 22 kuljum, waqt li l-impjiegi part-time żdiedu b’21 kuljum. Fit-tieni laqgħa tal-kunsill konsultattiv għall-intrapriża, il-Ministru Cardona qal li fl-aħħar disa’ xhur kien hemm żieda ta’ 3,350 impjieg full time u ta’ 3,200 impjieg part-time. Żied jgħid li l-politika ekonomika tal-Gvern bdiet tħalli l-frott.  Qal li l-istatistika turi li diġa’ ntlaħqu rati ogħla ta’ tkabbir ekonomiku li jwasslu għal mira ta’ dan il-Gvern li kull Malti u Għawdxi jkollu livell ta’ għixien mhux anqas minn dak li jitgawda f’pajjiżi oħra Ewropej.